Toshkent shahri issiqlik taʼminoti tizimini davlat-xususiy sheriklik asosida yanada takomillashtirish chora-tadbirlari toʻgʻrisida
(resolution, 2022-05-07)

Toshkent shahar issiqlik tizimini takomillashtirish va isteʼmolchilarni issiqlik energiyasi bilan uzluksiz taʼminlash, shuningdek, Toshkent shahar hokimligi va “Veolia Energy Tashkent” MChJning “Toshkent shahri issiqlik taʼminoti tizimini davlat-xususiy sheriklik shartlari asosida modernizatsiya qilish va boshqaruvga berish” loyihasi boʻyicha ishlarini tizimli tashkil etish maqsadida Vazirlar Mahkamasi qaror qiladi: 1. Quyidagilar: Toshkent shahar hokimligi va “Veolia Energy Tashkent” MChJ (keyingi oʻrinlarda — maxsus loyiha kompaniyasi) oʻrtasida 2021-yil 29-sentabrda “Toshkent shahri issiqlik taʼminoti tizimini davlat-xususiy sheriklik shartlari asosida modernizatsiya qilish va boshqaruvga berish” loyihasi (keyingi oʻrinlarda — loyiha) boʻyicha Davlat-xususiy sheriklik toʻgʻrisidagi bitim imzolanganligi; Oʻzbekiston Respublikasi va maxsus loyiha kompaniyasi oʻrtasida 2021-yil 29-sentabrda Davlat tomonidan qoʻllab-quvvatlash toʻgʻrisidagi bitim imzolanganligi; maxsus loyiha kompaniyasining Davlat-xususiy sheriklik toʻgʻrisidagi bitim boʻyicha olgan huquq va majburiyatlarining zarur darajada bajarilishi yuzasidan “Veolia Central & Eastern Europe” (Fransiya) kompaniyasi tomonidan kafolat berish boʻyicha 2021-yil 29-sentabrda Toshkent shahar hokimligi bilan kelishuv bitimi rasmiylashtirilganligi; Davlat-xususiy sheriklik toʻgʻrisidagi bitim Davlat-xususiy sheriklik loyihalari reyestrida 2022-yil 1-fevral kuni DXSh/04-2022-son bilan roʻyxatga olinganligi maʼlumot uchun qabul qilinsin. 2. Oʻzbekiston Respublikasi va maxsus loyiha kompaniyasi oʻrtasida 2021-yil 29-sentabrda imzolangan Davlat tomonidan qoʻllab-quvvatlash toʻgʻrisidagi bitim tasdiqlansin. 3. Oʻzbekiston Respublikasi Adliya vazirligi Davlat tomonidan qoʻllab-quvvatlash toʻgʻrisidagi bitim yuzasidan yuridik xulosa bersin. 4. Davlat soliq qoʻmitasi huzuridagi Kadastr agentligi Vazirlar Mahkamasining “Toshkent shahri issiqlik taʼminoti tizimini davlat-xususiy sheriklik asosida rivojlantirish toʻgʻrisida” 2021-yil 22-sentabrdagi 594-son qaroriga asosan maxsus loyiha kompaniyasiga egalik qilish va vaqtinchalik foydalanishga bepul beriladigan bino-inshootlar va boshqa koʻchmas mulklarni tasarruf etish huquqisiz belgilangan tartibda Davlat reyestrida roʻyxatdan oʻtkazsin. 6. Vazirlar Mahkamasining “Toshkent shahri issiqlik taʼminoti tizimini davlat-xususiy sheriklik asosida rivojlantirish toʻgʻrisida” 2021-yil 22-sentabrdagi 594-son qaroriga ilovaga muvofiq oʻzgartirish va qoʻshimchalar kiritilsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov hamda Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin. 1. 2-banddagi “Veolia Central & Eastern Europe” (Fransiya) kompaniyasi” soʻzlari “Maxsus loyiha kompaniyasi” soʻzlari bilan almashtirilsin. 2. 3-bandda: “a” kichik band quyidagi mazmundagi oʻninchi — oʻn ikkinchi xatboshilar bilan toʻldirilsin: “Toshissiqquvvati” DUK xodimlarini Maxsus loyiha kompaniyasiga oʻtkazishni Oʻzbekiston Respublikasi Mehnat kodeksiga muvofiq amalga oshirish; Maxsus loyiha kompaniyasiga oʻtgan xodimlarning oldingi ishlagan davri uchun hisoblangan ish haqi va boshqa toʻlovlarni qoplab berish davlat sherigi tomonidan amalga oshirish. Bunda, “Toshissiqquvvati” DUK bilan tuzilgan mehnat shartnomalaridan kelib chikadigan har qanday talablar, daʼvolar va sud ish yurituvi boʻyicha javobgarlikni davlat sherigi oʻz zimmasiga oladi”; quyidagi mazmundagi “g” kichik band bilan toʻldirilsin: “g) Oʻzbekiston Respublikasi Monopoliyaga qarshi kurashish qoʻmitasi qonunchilikda nazarda tutilgan tartibda Maxsus loyiha kompaniyasini Tabiiy monopoliya subyektlarining Davlat reyestriga kiritish hamda belgilangan tartibda nazorat qilish choralarini koʻrsin”. 3. Quyidagi mazmundagi 181-band bilan toʻldirilsin: “181. “Oʻztransgaz” AJ va “Hududgaztaʼminot” AJ tabiiy gaz yetkazib berish chegaralarini belgilashda issiqlik manbaida, ayniqsa kuz-qish davrida harorat rejimini taʼminlash, issiqlik ishlab chiqaruvchilar (“Toshkent issiqlik markazi” AJ va “Toshkent issiqlik elektr markazi” AJ) va issiqlik yetkazib beruvchi Maxsus loyiha kompaniyasi Loyihada ishtirok etishini hisobga olib, uzluksiz issiqlik taʼminoti va issiq suv taʼminoti uchun tabiiy gazni hajm va bosimga muvofiq ravishda yetkazib berishni Loyiha ehtiyojlari uchun ustuvor vazifa sifatida taʼminlasin”. 4. Quyidagi mazmundagi 191-band bilan toʻldirilsin: “191. Maxsus loyiha kompaniyasining murojaatiga muvofiq litsenziyalash va ruxsat berish sohasidagi vakolatli organlar qisqa muddatda loyihani amalga oshirish doirasida talab etiladigan litsenziya va ruxsat etish xususiyatiga ega hujjatlar taqdim etilishini taʼminlasin”.